b'\n_START_ARTICLE_\nPavel Medve\xc5\xa1\xc4\x8dek\n_START_SECTION_\n\xc5\xbdivljenje\n_START_PARAGRAPH_\nRodil se je leta 1933 v Anhovem. Do leta 1941 je \xc5\xbeivel v Mariboru. Po kon\xc4\x8dani osnovni \xc5\xa1oli v doma\xc4\x8dem kraju in ni\xc5\xbeji gimnaziji v \xc5\xa0empetru pri Gorici se je leta 1949 vpisal na \xc5\xa0olo za umetno obrt, Oddelek za uporabno grafiko v Ljubljani, kjer je leta 1955 tudi diplomiral. Kot pedagog je bil strokovni u\xc4\x8ditelj risanja na osemletkah v Vipavi, v Kojskem in na osnovni \xc5\xa1oli v Desklah. V letih 1960-1961 je obiskoval dva semestra Pedago\xc5\xa1ke akademije v Ljubljani. Istega leta se je kot konservator za ljudsko dedi\xc5\xa1\xc4\x8dino zaposlil na Zavodu za spomeni\xc5\xa1ko varstvo Gorica. Od leta 1967 dalje je svoboden umetnik, ki se tudi aktivno ukvarja z uporabno grafiko (knji\xc5\xbena oprema, plakati, prospekti itd.) in slikarstvom.\n_START_SECTION_\nDelo\n_START_PARAGRAPH_\nZa svoje ustvarjanje je prejel ve\xc4\x8d nagrad, med katerimi je najpomembnej\xc5\xa1a Bevkova nagrada, ki mu jo je za \xc5\xbeivljenjsko delo leta 1988 podelila skup\xc5\xa1\xc4\x8dina ob\xc4\x8dine Nova Gorica._NEWLINE_Kot publicist, poznavalec in zapisovalec ljudske dedi\xc5\xa1\xc4\x8dine je objavil ve\xc4\x8d \xc4\x8dlankov in monografskih publikacij. Za periodi\xc4\x8dni tisk (Primorska sre\xc4\x8danja, Gori\xc5\xa1ki letnik, Etnolog) je prispeval veliko \xc5\xa1tevilo strokovnih \xc4\x8dlankov, objavil pa je tudi pet knjig: zbirko pravljic Na rde\xc4\x8dem oblaku vinograd rase (1990), knjigo o \xc4\x8darnih in svetih znamenjih na Primorskem Skrivnost in svetost kamna (1992), knjigo zgodb s podgorskega Krasa in \xc4\x8ci\xc4\x8darije \xc5\xa0trped (1997), Obrusnice (1998) in Let v lunino senco (2005), po kateri je RTV Slovenija posnela dva dokumentarna filma: Med hribi ka\xc4\x8djih glav (2004) in Jelenk - sveta gora starovercev (2008)._NEWLINE_Opremil, oblikoval ali ilustriral je tudi ve\xc4\x8d knjig, \xc4\x8dasopisov in revij, med drugim tudi pesni\xc5\xa1ko zbirko svoje matere Pavle Medve\xc5\xa1\xc4\x8dek Kamnite misli (1988).'